Item es de voirs guedinghe dair mede de voirs peter stockelpot
ende zijn zuster bijden voirs janne van holsbeke henren stiefvader
en jehannen tiegheleers zijnen wive moeder der voirs kynden
inde voirs goede gegoedt zijn geschied te dier meynighen
te weten om deswille dat de twee derdele vanden hove gelege
inde ridderstrate en de twee derdele van eenen huyse ende
hove gelegen opten hoeck vander dodeleghen dairaf derflich
den voirs petn ende zijnre zuster toebehoirt en de tocht
der voirs henrer moeder tonderpande gesett zijn aende vors
gebrueden maes voe de voirs lxv stuvs erfliker rinten dat
dair ome zo wanneer de voirs goede dair voe tonderpande gesett
zijnde derflicheit van dien bij doode der voirs johannen heurex
moeder opden voirs petn ende zijnre zuster conen zijnde
beschedicht worden dat alsdan de selve peter ende zijn
zujster hen met der voirs guedinghen zullen moegen behulpe
om henr voirs goede van dien voirs rinten scadeloes te houde
en den last van dien met henrer guedinghen aen de voirs
goede te verhalen Ende tot dier meyninghen voert zo
wanneer de voirs rinte van lxv stuvs afgequeten zal zijn
dat dan de voirs guedinghen svors peters ende zijnre zust
te nieute zal zijn en als niet gedaen en niet wedstaende
dien dat de voirs peter ende zijn zuster met henrer guedigen
inde reale possessie vanden goeden niet en comen dat des
niet te min henr guedinghe niet van onweerden zijn en sal
mair alt van weerden bliven ten tijden als zij de vors gebreke
aende voirs goede zullen bevinden Cor eisdem
It lijsbeth weduwe wouters wilen huene heeft henr op heden alhier
voer meye ende scepen van loeven te rechte gepnteert tegen den
meye van loeven cor scabinis in scamyno sdijsd no xxi
It hlodewijc vanden hove der ordinen vanden pdiken te lov inden
name desselfs goidshuys heeft dach van thoenen tegen willem
va leefdale als pcur henr rix en lijsbetten wed
wilen va lutsenborch va hed in viii dagen te mistide erf